﻿— 114 — 



en son royaulme, et mesrac Je prince de Conclé, lequel jusques à pré- 

 sent ne s'est présenté au dict Roy pour luy offrir le debvoir et service 

 auquel il est tenu, mais au contraire, assisté de ses complices princi- 

 paulx, s'est efforcé de practiquer nouvelles occasions de guerre; et que 

 le dict Roy auroit esté contraint, pour telles esmeutes et odieuses entre- 

 prîmes , s'armer contre le dict prince , ses associés et autres de leur reli- 

 gion, affin de les chasser hors de son royaulme et restablir et remettre 

 en icelluy l'exercice de la seule religion catolique, sa dicte Majesté ne 

 peult nier qu'aiant entendu cella, elle n'aist esté grandement estonnée, 

 comme c'est une chose bien pitoiable de veoir un royaume si floris- 

 sant tomber de recheff en la calamité de la quelle il s'estoit retiré depuis 

 peu de temps avec grande peine, et qu'il est assez manifeste, non seule- 

 ment par les exemples des anciens, mais par les modernes qui sont ad- 

 venus de nostre temps en plusieurs lieux, combien les guerres civiles 

 des princes et subiects ont été pernicieuses à toutes républiques. Et 

 partant sa dicte Majesté Cesarée , comme Empereur de la chrestienté , ama- 

 teur de la paix et repos j^ublicq, désire ryen plus que de veoir toutes 

 choses entretenues et conservées en bonne tranquillité et repos sans que 

 le sang des chrestiens y soyt plus respandu , aians esté desià si travaillés 

 par les armes et entreprinses des infidèles qu'il n'est pas de besoing les 

 augmenter et affliger davantage par guerres civiles. 



Et pense véritablement sa dicte Majesté Cesarée, le Roy très-chrestien 

 avoyr heu grandes et importantes occasions pour entrer en ceste nou- 

 velle guerre savec ses subiects , et avoyr longuement considéré , avant que 

 d'entreprendre une chose qui luy est d'une si grande importance, de 

 sorte que sa dicte Majesté Cesarée pense que seroyt superflu d'alléguer 

 les raisons d'une telle entreprinse et que l'on pourroit dire qu'elle voul- 

 drovt donner la loy et prescripre les moiens de ce que se faict en son 

 royaulme, toutes fois ne peult en tout celer ce qu'elle en scait et désire : 

 c'est à scavoir, que sa dicte Majesté trouveroit expédient et très-utile que 

 l'on usasse des moiens qui sont propres pour espargner le sang des 

 chrestiens et remettre une bonne paix, et mutuelle amityé entre le Roy 

 et ses subiects, aflin que ce royaume estant restably en sa première 

 tranquillité, le Roy fust soulagé des grandes peines et fascheries qui le 

 travaillent, en quoy, si Sa Majesté Cesarée luy peult ayder et faire 

 quelque bon offre, Elle sera tous jours preste de s'employer de bonne 

 volonté ; mais affin de ne rapporter particulièrement en ce lieu les dan- 

 gers et incommodités que les troubles de France peuvent apporter à 

 toute la republique chrestienne, qu'il seroyt toutes fois besoing de sca- 

 voyr, sa dicte Majesté Cesarée craint grandement que la guerre, laquelle 

 on dict estre faicte contre les edicts nouveaux, lesquels premièrement 

 par les très-chrestiens Roy s de France Henry et. François et depuis par 

 le Roy ont esté publiés touchant la religion , n'attire avec soy de 



